ระเบียบกรมสรรพสามิตว่าด้วยขั้นตอนและระยะเวลาการปฏิบัติงานออกใบอนุญาตให้รับซื้อใบยาแห้งพันธุ์เบอร์เล่ย์พ.ศ. ๒๕๔๑ อาศัยอำนาจตามความในข้อ ๙ แห่งระเบียบสำนักนายกรัฐมนตรีว่าด้วยการปฏิบัติราชการเพื่อประชาชนของหน่วยงานของรัฐ พ.ศ. ๒๕๓๒และเพื่ออนุวัตตามความในประกาศกรมสรรพสามิต เรื่อง หลักเกณฑ์และวิธีการขออนุญาตการออกใบอนุญาตและเงื่อนไขว่าด้วยการซื้อใบยาแห้งและการทำบัญชีของใบยาพันธุ์ยาสูบเบอร์เล่ย์ซึ่งออกตามความในมาตรา ๒๕ วรรคสอง แห่งพระราชบัญญัติยาสูบ พ.ศ. ๒๕๐๙กรมสรรพสามิตจึงออกระเบียบกำหนดขั้นตอนและระยะเวลาการปฏิบัติราชการในการออกใบอนุญาตให้รับซื้อใบยาแห้งพันธุ์เบอร์เล่ย์ไว้ดังต่อไปนี้ข้อ ๑ ระเบียบนี้เรียกว่า ระเบียบกรมสรรพสามิตว่าด้วยขั้นตอนและระยะเวลาการปฏิบัติงานออกใบอนุญาตให้รับซื้อใบยาแห้งพันธุ์เบอร์เล่ย์พ.ศ. ๒๕๔๑ข้อ ๒ ระเบียบนี้ให้ใช้บังคับตั้งแต่วันออกประกาศเป็นต้นไปข้อ ๓ ให้ยกเลิกระเบียบกรมสรรพสามิตว่าด้วยการปฏิบัติงานออกใบอนุญาตให้รับซื้อใบยาแห้งพันธุ์เบอร์เล่ย์ พ.ศ. ๒๕๓๒ข้อ ๔ ในระเบียบนี้ผู้รับซื้อใบยา หมายความว่า ผู้ประสงค์จะทำการซื้อใบยาแห้งของต้นยาสูบพันธุ์เบอร์เล่ย์จากผู้เพาะปลูกต้นยาสูบพันธุ์เบอร์เล่ย์และเป็นผู้อยู่ในหลักเกณฑ์ข้อใดข้อหนึ่งดังต่อไปนี้(๑) โรงอุตสาหกรรมยาสูบของรัฐ(๒) บริษัทจำกัดที่มีวัตถุประสงค์ในการค้าใบยาซึ่งได้จดทะเบียนมีจำนวนทุนรวมหุ้นที่ชำระแล้วไม่ต่ำกว่า ๒ ล้านบาทและผู้ถือหุ้นต้องเป็นคนไทยไม่น้อยกว่าร้อยละ ๕๐ ของจำนวนหุ้นทั้งหมด(๓) บริษัทจำกัดที่ได้รับอนุญาตให้ทำการอบใบยาอยู่แล้ว(๔)บริษัทจำกัดที่ได้รวมกลุ่มก่อตั้งขึ้นโดยผู้ได้รับอนุญาตให้ทำการบ่มใบยาอยู่แล้ว(๕) บริษัทจำกัดที่ได้รับอนุญาตให้ผูกขาดการซื้อใบยา(๖) สหกรณ์ที่มีวัตถุประสงค์เกี่ยวกับการผลิตและหรือการค้าใบยาข้อ ๕ ให้ผู้รับซื้อใบยายื่นแบบย.ส. ๑๑๑ การขออนุญาตซื้อใบยาแห้งตามมาตรา ๒๕ แห่งพระราชบัญญัติยาสูบ พ.ศ. ๒๕๐๙ ณสำนักงานสรรพสามิตจังหวัดท้องที่ ที่จะทำการซื้อใบยาแห้ง พร้อมด้วยเอกสารหลักฐาน ดังต่อไปนี้๕.๑ บัญชีรายชื่อผู้เพาะปลูกต้นยาสูบ และปริมาณใบยาแห้งที่จะรับซื้อจากผู้เพาะปลูกแต่ละราย๕.๒ หนังสือสัญญาจะซื้อจะขายใบยาแห้งกับผู้เพาะปลูกต้นยาสูบตามบัญชีรายชื่อผู้เพาะปลูกใน๕.๑ ข้อ ๖ การยื่นคำขออนุญาตและหลักฐานต่าง ๆ ตามข้อ๔ และข้อ ๕ ต้องกระทำตามกำหนดเวลาดังนี้๖.๑ การซื้อใบยาแห้งพันธุ์เบอร์เล่ย์ฤดูฝนต้องยื่นภายในวันที่ ๑๕ กรกฎาคม ของปีที่ทำการเพาะปลูก๖.๒ การซื้อใบยาแห้งพันธุ์เบอร์เล่ย์ฤดูปกติต้องยื่นภายในวันที่ ๓๐ กันยายนของปี ก่อนปีที่จะขอใบอนุญาตซื้อใบยาแห้งข้อ ๗ ในการออกใบอนุญาตให้รับซื้อใบยาแห้งให้ปฏิบัติตามขั้นตอนและระยะเวลาดังนี้๗.๑ เจ้าหน้าที่ลงทะเบียนรับแบบ ย.ส. ๑๑๑แล้วเสนอเจ้าพนักงานสรรพสามิตผู้มีหน้าที่ตรวจสอบคำขอและหลักฐาน๗.๒เจ้าพนักงานสรรพสามิตตรวจสอบความถูกต้องของหลักฐานแล้วบันทึกเสนอความเห็นต่อสรรพสามิตจังหวัดพร้อมแบบ ย.ส. ๑๑๑ และเอกสารประกอบต่าง ๆ๗.๓ สรรพสามิตจังหวัดพิจารณาคำขอและเอกสารตาม ๗.๒แล้วบันทึกเสนอความเห็น พร้อมแบบคำขอให้สรรพสามิตภาคร่วมพิจารณาเสร็จแล้วแจ้งผลการพิจารณาให้กรมสรรพสามิตทราบ พร้อมแบบ ย.ส. ๑๑๑แล้วสรุปจำนวนชาวไร่พื้นที่เพาะปลูกและปริมาณใบยาแห้งที่จะรับซื้อจาก ๕.๑การปฏิบัติงานตาม ๗.๑ ถึง ๗.๓ ให้ดำเนินการให้แล้วเสร็จภายใน๒๐ วันทำการ๗.๔ เจ้าพนักงานสรรพสามิตส่วนควบคุมการผลิตและจำหน่ายสำนักบริหารการจัดเก็บภาษี ๑ กรมสรรพสามิตตรวจสอบพิจารณาความเห็นของสรรพสามิตจังหวัด แล้วบันทึกเสนอผู้อำนวยการส่วนควบคุมการผลิตและจำหน่ายพร้อมหนังสือแจ้งจังหวัดให้แจ้งผู้ขออนุญาตจัดทำหนังสือสัญญารับซื้อใบยาพร้อมทั้งจัดให้มีสัญญาค้ำประกันของธนาคาร เพื่อเป็นการค้ำประกันตามสัญญาต่อเจ้าพนักงานสรรพสามิตในอัตรากิโลกรัมละ๑ บาท ของปริมาณใบยาแห้งที่จะรับซื้อ แต่ต้องไม่น้อยกว่า ๒๐๐,๐๐๐บาท และดำเนินการเรียกเก็บเงินค่าธรรมเนียมใบอนุญาตให้ซื้อใบยาแห้งจากผู้ขออนุญาตจำนวน ๓,๐๐๐ บาท ที่สำนักงานสรรพสามิตจังหวัดที่ขอรับซื้อ๗.๕ ผู้อำนวยการส่วนควบคุมการผลิตและจำหน่ายบันทึกเสนอความเห็นต่อผู้อำนวยการสำนักบริหารการจัดเก็บภาษี ๑๗.๖ ผู้อำนวยการสำนักบริหารการจัดเก็บภาษี ๑ ตรวจพิจารณาแล้วบันทึกเสนออธิบดีกรมสรรพสามิต๗.๗ อธิบดีกรมสรรพสามิตหรือผู้ที่ได้รับมอบหมายพิจารณาลงนามการปฏิบัติงานตาม๗.๔ ถึง ๗.๗ ให้ดำเนินการให้แล้วเสร็จภายใน ๓ วันทำการ๗.๘ เมื่อผู้ขออนุญาตทำสัญญาค้ำประกันการรับซื้อใบยาแล้วให้สรรพสามิตจังหวัดรายงานกรมสรรพสามิตทราบพร้อมสำเนาสัญญาการรับซื้อใบยาแห้งพันธุ์ยาสูบเบอร์เล่ย์ และสำเนาสัญญาค้ำประกันและสรุปผลการทำสัญญารับซื้อใบยาแห้งพันธุ์ยาสูบเบอร์เล่ย์๗.๙เจ้าพนักงานสรรพสามิตส่วนควบคุมการผลิตและจำหน่ายสำนักบริหารการจัดเก็บภาษี ๑ตรวจสอบเอกสารตาม ๗.๘ แล้ว บันทึกเสนอผู้อำนวยการส่วนควบคุมการผลิตและจำหน่ายสำนักบริหารการจัดเก็บภาษี ๑ พร้อมเอกสาร ตาม ๗.๓๗.๑๐ ผู้อำนวยการส่วนควบคุมการผลิตและจำหน่ายสำนักบริหารการจัดเก็บภาษี ๑ บันทึกถึงผู้อำนวยการส่วนใบอนุญาต สำนักบริหารการจัดเก็บภาษี๑ พร้อมเอกสารตาม ๗.๙๗.๑๑ ผู้อำนวยการส่วนใบอนุญาต บันทึกความเห็นต่อผู้อำนวยการสำนักบริหารการจัดเก็บภาษี๑ พร้อมเอกสารตาม ๗.๑๐๗.๑๒ ผู้อำนวยการสำนักบริหารการจัดเก็บภาษี ๑ตรวจพิจารณาแล้วบันทึกเสนออธิบดีกรมสรรพสามิต๗.๑๓ อธิบดีกรมสรรพสามิตหรือผู้ที่ได้รับมอบหมายพิจารณาลงนามในแบบ ย.ส. ๑๑๑ ใบอนุญาตให้ซื้อใบยาแห้ง แบบ ย.ส. ๒๑๑และหนังสือนำส่งใบอนุญาตถึงจังหวัดการปฏิบัติงานตาม ๗.๘ ถึง ๗.๑๓ให้ดำเนินการให้แล้วเสร็จภายใน ๗ วันทำการในกรณีการออกใบอนุญาตให้ซื้อใบยาแห้งให้แก่ผู้รับซื้อใบยาที่เป็นโรงอุตสาหกรรมยาสูบของรัฐซึ่งได้รับการยกเว้นไม่ต้องทำสัญญาค้ำประกันการรับซื้อใบยา การปฏิบัติงานตาม ๗.๙ถึง ๗.๑๓ ให้ดำเนินการให้แล้วเสร็จภายใน ๔ วันทำการข้อ ๘ ให้อธิบดีกรมสรรพสามิตรักษาการตามระเบียบนี้ประกาศ ณ วันที่ ๒๔ ธันวาคม พ.ศ. ๒๕๔๑เรณูรื่นกลิ่นรองอธิบดี รักษาราชการแทนอธิบดีกรมสรรพสามิตปรียนันท์/พิมพ์๒๐ พฤษภาคม ๒๕๔๕ศิรวัชร์/ปรับปรุง๒๘ มกราคม๒๕๖๒